คาดหลับใน วิศวกรหนุ่มเหยียบ 150 กม. แหกโค้งชนต้นไม้ ดับคู่
วิศวกรหนุ่มควบหลุดโค้ง ชนต้นไม้ใหญ่ร่องกลาง คาดหลับใน และมาด้วยความเร็ว หลังเข็มหน้าปัดความเร็ว ค้างอยู่ที่ กว่า 150 กม./ชั่วโมง สาหัส ก่อนตายตามเพื่อนที่นั่งมาด้วย รวมเสียชีวิต 2 ศพ  ,เมื่อเวลา 12.00 น. วันที่ 21 พ.ย. 2561 ร.ต.อ.จรัญ สุขสวัสดิ์ รองสารวัตร(สอบสวน) สภ.ธงชัย จ.ประจวบคีรีขันธ์ รับแจ้งเหตุ รถเก๋งชนต้นไม้ร่องกลางถนน มีผู้ได้รับบาดเจ็บสาหัสและติดภายในตัวรถ จึงได้ประสานไปยัง เจ้าหน้าที่กู้ชีพ อบต.ชัยเกษม, เจ้าหน้าที่กู้ชีพ รพ.บางสะพาน และเจ้าหน้าที่กู้ภัยมูลนิธิสว่างราษฎร์ศรัทธาธรรมสถาน นำอุปกรณ์ตัดถ่างเข้าช่วยเหลือ,ที่เกิดเหตุ บริเวณโค้งโรงเรียนชัยเกษมวิทยา บนถนนเพชรเกษมขาขึ้น กทม. หลัก กม.ที่ 362 เลยโรงเรียนมาประมาณ 300 เมตร พื้นที่ อ.บางสะพาน จ.ประจวบคีรีขันธ์ พบรถเก๋งยี่ห้อ โตโยต้า อัลติส สีบรอนซ์เทา ทะเบียน ญฐ 621 กรุงเทพมหานคร เสียหลักอยู่บนถนนเลนขวา สภาพด้านหน้ารถยุบถึงห้องโดยสาร มีผู้บาดเจ็บสาหัสติดภายในเบาะที่นั่งคนขับ ทราบชื่อคือ นายธนกฤษ ธัญอธิภัทร อายุ 43 ปี ชาว อ.เมือง จ.สระบุรี เจ้าหน้าที่ชุดตัดถ่างเร่งช่วยกันตัดถ่าง นำตัวออกมาส่ง รพ.บางสะพาน,และที่นั่งด้านข้างคนขับ พบชายไทย อายุประมาณ 30-40 ปี สูงประมาณ 170 ซม. รูปร่างสันทัด สวมเสื้อยืดแขนยาวสีน้ำเงิน กางเกงขาสั้น ในตัวไม่พบเอกสารระบุชื่อ-สกุล หมดสติอยู่ เจ้าหน้าที่เร่งนำตัวส่ง รพ.บางสะพาน แต่เสียชีวิตระหว่างทาง,จากการสอบสวนทราบว่า นายธนกฤษ คนขับรถคันเกิดเหตุ เป็นวิศวกรฝ่ายขายของบริษัทแห่งหนึ่งใน อ.ลำลูกกา จ.ปทุมธานี โดยก่อนเกิดเหตุ ได้เดินทางไปเพื่อสาธิตการใช้เครื่องมือของบริษัทให้กับลูกค้า ที่ อ.หาดใหญ่ จ.สงขลา เมื่อวันที่ 20 พ.ย. 2561 ก่อนแวะพักค้างคืนที่ จ.สุราษฎร์ธานี และเดินทางกลับ จ.ปทุมธานี,โดยเมื่อช่วงเช้าออกเดินทางจาก จ.สุราษฎร์ธานี พร้อมกับชายที่นั่งมาด้านข้าง เพื่อกลับไปยัง จ.ปทุมธานี เมื่อมาถึงจุดเกิดเหตุ ที่เป็นช่วงโค้ง คาดว่าคนขับน่าจะมีอาการหลับใน เนื่องจากในที่เกิดเหตุไม่พบรอยเบรก และเข็มหน้าปัดความเร็ว ค้างอยู่ที่ กว่า 150 กม./ชั่วโมง ทำให้รถเสียหลักลงร่องกลางถนน ฟาดกับต้นไม้ขนาดใหญ่ ก่อนรถจะหมุนขึ้นมาบนผิวจราจร,ซึ่งเจ้าหน้าที่ได้เก็บรวบรวมหลักฐานในที่เกิดเหตุ พร้อมรอสอบปากคำคนเจ็บ ก่อนสรุปหาสาเหตุที่แท้จริงของอุบัติเหตุครั้งนี้ ดำเนินการตามกฎหมายต่อไป,ผู้สื่อข่าวรายงานเพิ่มเติมว่า ทราบชื่อผู้เสียชีวิตที่นั่งมาคู่กับคนขับแล้ว คือ นายณัฐปคัลภ์ ผลเพิ่ม อายุ 27 ปี ซึ่งเป็นเพื่อนร่วมงาน อย่างไรก็ตาม นายธนกฤษ ซึ่งได้รับบาดเจ็บก่อนหน้า ได้เสียชีวิตแล้ว รวมเสียชีวิตจากอุบัติเหตุครั้งนี้ 2 ศพ.
วิศวกรหนุ่มควบหลุดโค้ง ชนต้นไม้ใหญ่ร่องกลาง คาดหลับใน และมาด้วยความเร็ว หลังเข็มหน้าปัดความเร็ว ค้างอยู่ที่ กว่า 150 กม./ชั่วโมง ก่อนตายตามเพื่อนที่นั่งมาด้วย รวมเสียชีวิต 2 ศพ  
วิศวกรหนุ่ม,รถชนต้นไม้,ประจวบคีรีขันธ์,แหกโค้ง,เพื่อนตาย,ข่าวทั่วไป